CELEX: 62011TN0164
Language: et
Date: 2011-03-16 00:00:00
Title: Kohtuasi T-164/11: 16. märtsil 2011 esitatud hagi — Reddig versus Siseturu Ühtlustamise Amet — Morleys (Shape of knife handles)

21.5.2011   
            
            
               ET
            
            
               Euroopa Liidu Teataja
            
            
               C 152/25
            
         16. märtsil 2011 esitatud hagi — Reddig versus Siseturu Ühtlustamise Amet — Morleys (Shape of knife handles)
   (Kohtuasi T-164/11)
   2011/C 152/45
   Hagiavalduse keel: inglise
   
      Pooled
   
   
      Hageja: Reddig GmbH (Drebber, Saksamaa) (esindaja: advokaat C. Thomas)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Morleys Ltd (Preston, Ühendkunigriik)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 15. detsembri 2010. aasta otsus asjas R 1072/2009-2;
            
         
               —
            
            
               mõista kostjalt välja Üldkohtu menetluses kantud kohtukulud ning mõista (potentsiaalselt) menetlusse astujalt välja apellatsioonikoja haldusmenetluses kantud kulud; ja
            
         
               —
            
            
               määrata kohtuistungi kuupäev juhul, kui Üldkohtul ei ole võimalik asjaolusid tuvastada ilma suulise ärakuulamiseta.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: ruumiline kaubamärk „dolphin” kaupadele klassides 6, 8 ja 20 — Ühenduse kaubamärgiregistreering nr 2630101
   
      Ühenduse kaubamärgi omanik: hageja
   
      Ühenduse kaubamärgi kehtetuks tunnistamist taotlev pool: apellatsioonikoja menetluses osalenud teine pool
   
      Kehtetuks tunnistamise taotluse põhjendus: Kehtetuks tunnistamist taotlev pool rajas oma nõuded absoluutsetele kehtetuks tunnistamise põhjustele vastavalt nõukogu määruse (EÜ) nr 207/2009 artikli 52 lõike 1 punktile a selle sätte koostoimes nimetatud määruse artikli 7 lõike 1 punktidega b, c, d ja sama lõike punkti e alapunktiga ii, ning asjaolule, et omanik tegutses taotluse esitamisel pahauskselt vastavalt nõukogu määruse (EÜ) nr 207/2009 artikli 52 lõike 1 punktile b
   
      Tühistamisosakonna otsus: Rahuldas kehtetuks tunnistamise taotluse ja tunnistas ühenduse kaubamärgiregistreeringu tervikuna kehtetuks
   
      Apellatsioonikoja otsus: Jättis kaebuse rahuldamata
   
      Väited: Nõukogu määruse (EÜ) nr 207/2009 artikli 7 lõike 1 punkti e alapunkti ii rikkumine; apellatsioonikoda tõlgendas seda artiklit ebaõigesti, ning samuti tõlgendas ta ebaõigesti Euroopa Liidu Kohtu otsusest Lego (14. septembri 2010. aasta otsus kohtuasjas C 48/09 P: Lego Juris vs. Ühtlustamisamet) tulenevaid ettekirjutusi.